মুহাম্মাদ রাসুলুল্লাহ (বই)

মুহাম্মাদ রাসুলুল্লাহ (পুরো নাম, ) ভারতীয়-ফরাসি ইতিহাসবিদ মুহাম্মদ হামিদুল্লাহ কর্তৃক লিখিত ইংরেজি ভাষার একটি সীরাত গ্রন্থ। এটি ফ্রান্সের সেন্টার কালচারাল ইসলামিক প্যারিস থেকে ১৯৭৪ সালে প্রকাশিত হয়, বইটিতে রাসুলুল্লাহর জীবনের বিভিন্ন দিক, তাঁর ধর্মীয় ও সামাজিক অবদান ও প্রেক্ষাপট এবং ইসলামের প্রাথমিক ইতিহাস সম্পর্কে প্রমাণসহ বিস্তারিত আলোচনা করা হয়েছে।

 বিষয়বস্তু 
বইটিতে ইসলামি ও প্রাশ্চাত্য উভয় সূত্র ব্যবহার করে নবীর জীবনী ধারাবাহিকভাবে বর্ণনা করা হয়েছে। লেখক নবীর জন্ম, নবুওয়াত লাভ, মক্কায় নির্যাতনের স্বীকার, ও মদিনায় তার জীবনের উত্থান, মক্কার সাথে যুদ্ধ, শান্তি চুক্তি, ধর্মীয় শিক্ষা ও রাষ্ট্র প্রতিষ্ঠা ইত্যাদি বিষয় নিয়ে আলোচনা করেছে। বইটি গুডরিডস বুক রিভিউ ওয়েবসাইটে পাঠকের ইতিবাচক মন্তব্য অর্জন করেছে। মুসলিম সমাজে বইটির প্রভাব ও সাহিত্য মান নিয়েও পরবর্তী সময়ে গবেষণাপত্র বের হয়েছে।

 মূল্যায়ন 
২০১৮ সালের কুদস ইন্টারন্যাশনাল জার্নাল অফ ইসলামিক স্টাডিজে প্রকাশিত এক গবেষণায় তার বইটির ব্যাখ্যামূলক আলোচনা করা হয়। এই গবেষণায় সামিউল্লাহ ভাট দেখিয়েছেয়েন, এই সীরাতটি সাহিত্যগুণে ভালো মর্যাদা পেয়েছে এবং মুসলমান সমাজে বইটির যথেষ্ট প্রভাব রয়েছে। 

বইটি প্রথমে প্যারিসে প্রকাশ হলেও পরে একাধিক অঞ্চলে একাধিক ভাষায় বইটি প্রকাশ হয়। প্রথমে ফ্রান্সের সেন্টার কালচারেল ইসলামিক প্যারিস থেকে প্রকাশ পায়, এরপরে ১৯৭৪ সালে ভারতের হাবিব অ্যান্ড কোম্পানি হায়দ্রাবাদ থেকে এবং ১৯৭৯ সালে পাকিস্তানের হুজাইফা পাবলিকেশন করাচি থেকে প্রকাশিত হয়। বইটি সম্পাদক নাজির হক উর্দুতে অনুবাদ করেছেন, যিনি লাহোরের মাশরিক পত্রিকার প্রধান সম্পাদক ছিলেন। এরপরে বইটি করাচির উর্দু জার্নাল নাসুখ থেকে ১৯৮২ সালে প্রকাশিত হয়েছিল।

 তথ্যসূত্র 

 আরো দেখুন 
 দ্য লাইফ অ্যান্ড রিলিজিয়ন অব মোহাম্মদ: দ্য প্রফেট অব অ্যারাবিয়া
 মুহাম্মাদ দ্য ওয়ার্ল্ড-চেঞ্জার: অ্যান ইনটিমেট পোর্ট্রেট
 ইউরোপে মুহাম্মাদ: পশ্চিমা মিথ তৈরির হাজার বছর

 বহিঃসংযোগ 

 গুগল বুকসে মুহাম্মাদ রাসুলুল্লাহ

বিষয়শ্রেণী:ইংরেজি ভাষায় মুহাম্মাদের জীবনীগ্রন্থ
বিষয়শ্রেণী:২০০২-এর বই
বিষয়শ্রেণী:ইংরেজি ভাষার অ-কল্পকাহিনী বই
বিষয়শ্রেণী:ফ্রান্সে ইসলাম
বিষয়শ্রেণী:ইসলাম বিষয়ক বই